b'\n_START_ARTICLE_\nLars Hansen\n_START_SECTION_\nLiv og arbeid\n_START_PARAGRAPH_\nLars Hansen vokste opp og bodde i Troms\xc3\xb8 der han en periode ogs\xc3\xa5 var lokalpolitiker for Venstre og H\xc3\xb8yre, blikkenslager og reder. Fra 1922 til 1925 var han l\xc3\xb8sarbeider i USA._NEWLINE_Temaer og motiv i b\xc3\xb8kene hentet Hansen framfor alt fra ishavsfangst og livet blant kystbefolkningen i Troms og p\xc3\xa5 Svalbard p\xc3\xa5 slutten av 1800-tallet og begynnelsen av 1900-tallet.  _NEWLINE_Hansen er i stor grad glemt etter sin d\xc3\xb8d p\xc3\xa5 grunn av medlemskapet og engasjementet i Nasjonal Samling (NS), Quislings nasjonalistiske fascistparti, under andre verdenskrig. Hansen gjorde seg imidlertid ikke nevneverdig politisk bemerket under krigen. To av b\xc3\xb8kene hans kom ut p\xc3\xa5 tysk i Frontbuchhandelausgabe f\xc3\xbcr die Wehrmacht, bokutgivelser for tyske soldater 1939\xe2\x80\x931945. Dette var Die wei\xc3\x9fe H\xc3\xb6lle \xe2\x80\x93 Zwei Erz\xc3\xa4hlungen (debutboka I Spitsbergens vold fra 1926) og novellesamlinga Im Schnee und Nordlicht (I sne og nordlys fra 1936). _NEWLINE_Lars Hansen ble naturlig nok verken ekskludert fra forfatterforeningen eller landssvikd\xc3\xb8mt da han d\xc3\xb8de allerede i 1944.'